
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση της αλλοδαπής ΚΑΛΟΓΗΡΟΥ Δέσποινας συζ. 

Συμπλήρωση της αριθ. Η/5451/1987 απόφασης Υπουργού Εθνι¬ 
κής Παιδείας και Θρησκευμάτων.10 

Υπαγωγή του προσωπικού του Πνευματικού Κέντρου Δήμου Μο¬ 

Πρόνοιας και Κοιν. Ασφαλίσεων.·.16 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

(1) 

Πολιτογράφηση της αλλοδαπής ΚΑΛΟΓΗΡΟΥ Δέσποινας συζ. Αθανα¬ 
σίου και άλλων 5 προσώπων. 

Ο ΥΠΟΥΡΓΟΣ ΕΣΩΤΕΡΙΚΟΝ 

Με την αριθ. Φ. 9/9/31.1.1991 απόφαση του Υφυπουργού Εσωτε¬ 
ρικών έγινε δεκτή η από 6.7.1989 αίτηση πολιτογράφησης της ομογε¬ 
νούς αλλοδαπής ΚΑΛΟΓΗΡΟΥ Δέσποινας συζ. Αθανασίου, για από¬ 
κτηση της Ελληνικής Ιθαγένειας. 

Με την αριθ. 83067/90 όμοια με την ίδια παραπάνω χρονολογία 
έγινε δεκτή η από 24.11.1989 αίτηση πολιτογράφησης του ομογενούς 
αλλοδαπού ΤΣΑΚΟΥ Παναγιώτη του Σπυρίδωνα, για απόκτηση της 
Ελληνικής Ιθαγένειας. 

Με την αριθ. 69497/90 όμοια με την ίδια παραπάνω χρονολογία 
έγινε δεκτή η από 25.7.1989 αίτηση πολιτογράφησης του ομογενούς 
αλλοδαπού Ανδρέα - Στανισλάβου ΤΑΡΑΛΑ του Αναστασίου, για από¬ 
κτηση της Ελληνικής Ιθαγένειας. 

Με την αριθ. Φ. 358/358 όμοια με την ίδια παραπάνω χρονολογία 
έγινε δεκτή η από 11.5.1990 αίτηση πολιτογράφησης του ομογενούς 
αλλοδαπού Χρυσάνθου Ανδρέα του Λαζάρου, για απόκτηση της Ελληνι¬ 
κής Ιθαγένειας. 

Με την αριθ. Φ. 50/50 όμοια με την ίδια παραπάνω χρονολογία 
έγινε δεκτή η από 26.9.1989 αίτηση πολιτογράφησης του ομογενούς 
αλλοδαπού Ανδρέα ΚΑΙΜΑΚΛΙΩΤΗ του Παναγιώτη, για απόκτηση 
της Ελληνικής Ιθαγένειας. 

Με την αριθ. Φ. Ί83/183 όμοια με την ίδια παραπάνω χρονολογία 
έγινε δεκτή η από 21.2.1990 αίτηση πολιτογράφησης της ομογενούς 
αλλοδαπής ΤΡΑΚΚΙΔΟΥ Βάσως του Ιωάννη, για απόκτηση της Ελλη¬ 
νικής Ιθαγένειας. 

•Ο ΥΦΥΠΟΥΡΓΟΣ 

* ΝΙΚ. ΚΛΕΙΤΟΣ 

-φ- 

Αριθ. 4703/Π.Π. 533 (2) 

Ένταξη του Νομού Έβρου στις ειδικές ζώνες του αρ. 3 παρ. 3. του Ν. 

1262/82. 

ΟΙ ΥΠΟΥΡΓΟΙ 

ΑΝΑΠΛ. ΕΘΝ. ΟΙΚΟΝΟΜΙΑΣ, ΟΙΚ/ΚΩΝ & ΠΕΧΩΔΕ 

Έχοντας υπόψη: 

1. Τις διατάξεις του άρθρου 3 του Ν. 1262/82, όπως αυτό διατηρή¬ 
θηκε σε ισχύ και συμπληρώθηκε με το άρθρο 3 του Ν. 1892/90 «Για 
τον εκσυγχρονισμό και την ανάπτυξη». 

2. Τις διατάξεις του Π.Δ. 545/88 Οργανισμός ΥΠΕΘΟ (ΦΕΚ 254 
Α/16.11.88). 

3. Την ανάγκη άσκησης Πολιτικής Περιφερειακής Ανάπτυξης στα 

πλαίσια του γενικότερου αναπτυξιακού Προγραμματισμού της Χώρας 
και ειδικότερα την ανάγκη επιλεκτικής ενίσχυσης προβληματικών πε¬ 
ριοχών. 

4. Τις προτάσεις των Περιφερειακών Οργάνων Προγραμματι¬ 
σμού. 

5. Την υπ’ αρ. Υ1201/90 απόφαση του Πρωθυπουργού όπως συ¬ 
μπληρώθηκε με την υπ’ αρ. Υ1250/91 περί καθορισμού αρμοδιοτήτων 
Αναπλ. Υπουργού Εθνικής Οικονομίας, αποφασίζουμε: 

Άρθρο 1. 

1. Ο Νομός Έβρου εντάσσεται στις ειδικές ζώνες που προβλέπονται 
από το άρθρο 3 παράγραφος 3 του Ν. 1262/82, όπως αυτό διατηρή¬ 
θηκε σε ισχύ και συμπληρώθηκε με το άρθρο 3 του Ν. 1892/90, (δηλ. 
παρέχονται τα κίνητρα Ειδικής Ζώνης της περιοχής Θράκης για όλες 
τις επιχειρήσεις της παραγρ. 1 του άρθρου 2 του Ν. 1892/90). 

Άρθρο 2. 

Η ισχύς της παρούσας άρχεται από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1991 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ I. ΠΑΛΑΙΟΚΡΑΣΣΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

-♦- 

Αριθ. 4409/Β100 (3) 

Αναπροσαρμογή δικαιωμάτων εισαγωγής νέων Εταιρειών στο Χρημα- 

, τιστήριο. 

Ο ΑΝΑΠΛ. ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Αφού έλαβε υπόψη: 

1. Το άρθρο 31 του Ν. 1806/88 «περί τροποποίησης της νομοθεσίας 
για τα Χρηματιστήρια Αξιών Αθηνών και άλλες διατάξεις». 

2. Το απόσπασμα Πρακτικού τους από 4.1.91 Συνεδρίασης του Διοι¬ 
κητικού Συμβουλίου του Χρηματιστηρίου Αξιών Αθηνών. 

3. Την απόφαση της 66ης /ΘΕΜΑ 1ο/22.1.91 Συνεδρίασης της 
Ε.Κ. 

4. Την υπ’ αρ. Υ1201/90 απόφαση του Πρωθυπουργού όπως συ¬ 
μπληρώθηκε με την υπ’ αρ. Υ1250/91 περί καθορισμού αρμοδιοτήτων 
Αναπλ. Υπουργού Εθνικής Οικονομίας, αποφασίζουμε: 

Την αύξηση των εφ’ άπαξ δικαιωμάτων που καταβάλλουν οι Εται¬ 
ρείες προκειμένου να εισάγουν μετοχές τους στο Χρηματιστήριο, σε 
1.000.000 δρχ. για την Κύρια Αγορά και σε 500.000 δραχ. για την 
Παράλληλη Αγορά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Φεβρουάριου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΘ. ΧΡΙΣΤΟΔΟΥΛΟΥ 

- 4 - 

Αριθ. 4648/Β 102 (4) 

Καθορισμός των δικαιωμάτων των μελών των Χ.Α.Α. για την διενέρ¬ 
γεια Χρηματιστηριακών συναλλαγών επί των ομολογιών. 

Ο ΑΝΑΠΛ. ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Αφού έλαβε υπόψη: 

1. Το άρθρο 31 του Ν. 1806/88 «Τροποποίηση της νομοθεσίας για 
τα Χρηματιστήρια Αξιών Αθηνών και άλλες διατάξεις». 

2. Το απόσπασμα Πρακτικού της Συνεδρίασης του Διοικητικού Συμ¬ 
βουλίου του Χρηματιστηρίου της 4.1.91. ° 

3. Την απόφαση της 65ης /ΘΕΜΑ 11ο/9.1.91 Συνεδρίασης της 
Επιτροπής Κεφαλαιοαγοράς. 

4. Την υπ’ αρ. Υ1201/90 απόφαση του Πρωθυπουργού όπως συ¬ 
μπληρώθηκε με την υπ’ αρ. Υ1250/91 περί καθορισμού αρμοδιοτήτων 
Αναπλ. Υπουργού Εθνικής Οικονομίας, αποφασίζουμε: 

Οι προμήθειες των μελών του Χρηματιστηρίου για την διενέργεια 
Χρηματιστηριακών Συναλλαγών σε ομολογίες καθορίζονται σε 0.25% 
επί της αξίας της συναλλαγής. *" 

Η ελάχιστη προμήθεια των μελών του Χρηματιστηρίου κατά πινακί¬ 
διο για συναλλαγή σε ομολογίες καθορίζεται σε 1.000 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 5 Φεβρουάριου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΘ. ΧΡΙΣΤΟΔΟΥΛΟΥ 


Αριθ. οικ. 2007607/599/0022 (5) 

Αύξηση ωρομισθίου Καθηγητών και Πιανιστών - Συνοδών της Κρατι¬ 
κής Σχολής Ορχηστικής Τέχνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1) Το αριθ. 19 παρ. 2 του Ν. 1876/1990 «ελεύθερες συλλογικές 
διαπραγματεύσεις και άλλες διατάξεις». 

2) Το αρ. μόνο του Π.Δ. 494/1979 «περί περιορισμού συναρμοδιο- 
τήτων κατά την έκδοσιν διοικητικών πράξεων επί αντικειμένων αρμο¬ 
διότητας Υπουργείων Προεδρίας Κυβερνήσεως, Οικονομικών και Ερ¬ 
γασίας». 

3) Το άρθρο 40 του Ν. 849/78. 

4) Την αριθ. Υ 1140/1051173/1390/0001 (ΦΕΚ 420/Β/ 
10.7.1990) απόφαση του Πρωθυπουργού και Υπ. Οικονομικών. 

Το γεγονός ότι υπάρχει περίπτωση αδυναμίας υπογραφής ειδικής 
συλλογικής σύμβασης εργασίας για το κατωτέρω προσωπικό, αποφασί¬ 
ζουμε: 

1) Καθορίζουμε από 1.1.1991 το ωρομίσθιο των καθηγητών με 
σχέση εργασίας ιδιωτικού δικαίου της Κρατικής Σχολής Ορχηστικής 
Τέχνης σε 3.000 δρχ. και των Πιανιστών - Συνοδών της ίδιας υπηρε¬ 
σίας και με την ίδια υπαλληλική σχέση σε 2.500 δρχ. για κάθε ώρα δι¬ 
δασκαλίας, προσαυξανόμενα από 1.7.1991 με τις εκάστοτε αυξήσεις 
που θα χορηγούνται στους Δημοσίους υπαλλήλους. 

Κατά τα λοιπά ισχύει η αριθ. 16525/2.8.1982 (ΦΕΚ 626/ 
26.8.82) Κ.Υ.Α. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 1 Φεβρουάριου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΠΑΝ. ΔΕΛΗΜΗΤΣΟΣ ΤΖΑΝΝΗΣ ΤΖΑΝΝΕΤΑΚΗΣ 

-♦- 

Αριθ. 814/90 (6) 

Συμπλήρωση του άρθρου 123 του Κώδικα Τροφίμων με παράγραφο 10. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
(Συνεδρίαση 15.10.90) 

Έχοντας υπόψη: 

1) Το έγγραφο του Γενικού Χημείου του Κράτους αριθ. 300727/ 
89, 3008589/2052/89. 

2) Το εδάφιο δ της παρ. 8 του άρθρου 6 του Νόμου 4328/1929 περί 
συστάσεως του Γενικού Χημείου του Κράτους, όπως τροποποιήθηκε και 
συμπληρώθηκε με τον Α.Ν. 754/1937 (αρ. 3 παρ.2 και 3) (ΦΕΚ 
247/τ. Α'/1937). 

3) Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/ΤΑ/31.10.1929). 

4) Το Νόμο 115/1975 περί τροποποιήσεως διατάξεων τινων του Ν. 
4328/1929 (ΦΕΚ 172/ΤΑ/20.8.1975). 

5) Την απόφαση των Υπουργών Προεδρίας της Κυβέρνησης και Οι¬ 
κονομικών για αναμόρφωση συλλογικών οργάνων Γνωμοδοτικής και 
Αποφασιστικής αρμοδιότητας του Υπουργείου Οικονομικών 0/208/ 
181. ΦΕΚ 214/τ. Β'/82. 

6) Την Υ. 1140/90 κοινή απόφαση Πρωθυπουργού και Υπουργού 
Οικονομικών περί καθορισμού αρμοδιοτήτων, αποφασίζουμε: 

Εγκρίνουμε την συμπλήρωση του αρθρ. 123 του Κώδικα Τροφίμων 
με παράγρ. 10 ως εξής: 

10. α) Μανιτάρια κονσέρβα χαρακτηρίζεται το προϊόν που παρα¬ 
σκευάζεται από νωπά μανιτάρια, ολόκληρα ή τεμαχισμένα, καλλιεργου- 
μένων ποικιλιών του γένους ΑΟΑΚΙΟϋδ (ΑΟΑΚΙ0υ3 ΒΙδΡΟΚϋδ ή 
Ρ5ΑΕΕΙΟΤΑ ΒΙ5ΡΟΚΑ) μέσα σε νερό ή χυμό των μανιταριών, έχει 
υποστεί κατάλληλη θερμική επεξεργασία ώστε να εξασφαλίζεται η προ¬ 
στασία του από αλλοιώσεις και είναι συσκευασμένο σε κλειστούς περιέ¬ 
κτες από υλικά κατάλληλα για τη συσκευασία τροφίμων. 

β) Προαιρετικά μπορούν να προστεθούν αλάτι, ξύδι, μπαχαρικά, αρ¬ 
τύματα. κτίτρικό οξύ (Ε 330) και ασκορβικό οξύ (Ε 300) ως αντιοξει- 

δωτικό. 

Τ) Στην συσκευασία πρέπει να αναγράφονται και ελληνικά όλες οι εν¬ 
δείξεις που προβλέπονται από τις σχετικές διατάξεις. 

Οι ονομασίες «μανιτάρια», «μανιτάρια καλλιέργειας», «μανιτάρια Πα¬ 
ρισιού» χρησιμοποιούνται μόνο για προϊόντα που αποτελούνται από μα¬ 
νιτάρια και νερό, με /ή χωρίς προσθήκη άλατος ή /και οξέων (κιτρικό, 
Ασκορβικό) ή και μπαχαρικών. 

Οι ονομασίες αυτές μπορούν να συμπληρωθούν με την ένδειξη «φυ¬ 
σικά» όταν το υγρό επικάλυψης αποτελείται αποκλειστικά από νερό και 
οιλάτι. · 

Γ \ · 

Ο Πρόεδρος ·0 Γραμματέας κ.α.α. 

ΚΩΝ. ΣΑΝΔΡΗΣ ΕΪΘ. ΖΟΤΓΡΟΪ 

ΤΑ ΜΕΛΗ: Π. Τσουκάτος, Κ. Γκέγκιου, Γ. Σούντρης, Δ. Ταραντίλης, 
Π. Σίσκος. Στ. Χατζηγιαννακός, Π. Κώττης. 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 4 Φεβρουάριου 1990. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ . ΕΜΠΟΡΙΟΥ 

ΠΑΝ. ΔΕΛΗΜΗΤΣΟΣ ΑΘΑΝ. ΞΑΡΧΑΣ 

- 4 - 

Αριθ. 1011233/108/Α.0012 ΠΟΑ. 1024 (7) 

Παράταση της προθεσμίας που προβλέπεται από την ισχύουσα απόφαση 
για την περαίωση εκκρεμών φορολογικών υποθέσεων κ.λπ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Την απόφαση 1082131/1486/Α.0012/ΠΟΛ. 1232/ 

14.11.1990 για την περαίωση εκκρεμών φορολογικών υποθέσεων και 
παροχή διευκολύνσεων για την υποβολή αρχικών και συμπληρωματι¬ 
κών δηλώσεων, όπως αυτή συμποηρώθηκε και τροποποιήθηκε με την 
1002784/7/Α. 0012/ΠΟΛ. 1003/4.1.1991 απόφαση. 

2. Το γεγονός ότι το χρονικό διάστημα που ισχύει η παραπάνω από¬ 
φαση δεν επαρκεί για να υποβληθούν οι σχετικές δηλώσεις από τους 
υπόχρεους λόγω των αυξημένων φορολογικών υποχρεώσεων που 
υπάρχουν κατά τη λήξη της διαχειριστικής τους περιόδου·(σύνταξη απο- 
γραφής κ.λπ.). 

3. Τα υποβληθέντα σχετικά αιτήματα από εκπροσώπους παραγωγι¬ 
κών τάξεων. 

4. Την ανάγκη παράτασης της προθεσμίας που προβλέπεται από την 
παραπάνω απόφαση, αποφασίζουμε: 

Παρατείνουμε μέχρι 29 Μαρτίου 1991 την προθεσμία που προβλέ- 
πεται από την 1082131/1486/Α.0012/ΠΟΛ. 1232/14.11.1990 
“απόφαση η οποία-λήγει στις 31 Ιανουάριου 1991. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 31 Ιανουάριου 1991 

Ο ΥΠΟΥΡΓΟΣ . 

ΙΩΑΝΝΗΣ ΠΑΛΑΙΟΚΡΑΣΣΑΣ 

--♦- . 

Αριθ. 40011 (8) 

Επαγγελματική Κατάρτιση σε κρατουμένους, κατόχους ενδεικτικού Δ' 
τάξεως Δημοτικού Σχολείου. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «περί οργανώσεως 
και διοικήσεως του Οργανισμού Απασχολήσεως Εργατικού Δυνάμι- 
κού». 

β) Τις διατάξεις του άρθρου 3 του Ν.Δ. 1104/72 «περί θεμάτων τι- 
νων ασφαλίσεως και εκπαιδεύσεως των επαγγελματικώς καταρτιζομέ- 
νων». 

γ) Τις διατάξεις του Ν.709/77 «περί καθιερώσεως κινήτρων επαγ¬ 
γελματικής καταρτίσεως εργατικού δυναμικού και ρυθμίσεως συναφών 
θεμάτων». 


8) Τη σχετική πρόταση του Δ.Σ. του ΟΑΕΔ (απόφαση Δ.Σ. 30/1/ 
8.1.91 έγγραφο 100520/16.1.91). 

ε) Την απόφαση Υπουργού Εργασίας αριθ. 100919/90 «Μεταβί¬ 
βαση αρμοδιοτήτων του Υπουργού Εργασίας στο Γεν. Γραμματέα, Ει¬ 
δικό Γραμματέα, Προϊσταμένους Δ/νσεων, Υπηρεσιών &, Τμημάτων», 
αποφασίζουμε: 

Επιτρέπουμε ειδικά για τους κρατουμένους των σωφρονιστικών κα¬ 
ταστημάτων, την παρακολούθηση τμημάτων ταχύρρυθμης Επαγγελ¬ 
ματικής Κατάρτισης, μέ ενδεικτικό Δ’ τάξεως Δημοτικού Σχολείου, με 
την προϋπόθεση ότι η διάρκεια της κατάρτισής τους θα επιμηκύνεται 
κατά (3) μήνες σε σχέση με την διάρκεια των ήδη εγκεκριμένων προ¬ 
γραμμάτων ΤΕΚ. 

Οι κρατούμενοι με ενδεικτικό Δ’ τάξεως Δημοτικού Σχολείου θα πα¬ 
ρακολουθούν για το λόγο αυτό Ειδικά Τμήματα. 

Η απόφαση αυτή να δημοσιευθεί στην Εφημερίδα της Κυβερνήσεως. 

* 

Αθήνα, 31 Ιανουάριου 1991 

Με εντολή Υπουργού 
,ι Η Ειδική Γραμματέας 

ΕΥΘ. ΙΩΑΝΝΙΔΟΥ 

- ♦ -- 

Αριθ. Γ6α/90 ■ 1 (9) 

Χορήγηση άδειας ασκήσεως επαγγέλματος Κοινωνικού Λειτουργού 
στην Πετσάκη Καλλιόπη του Εμμανουήλ. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΛΙΣΕΩΝ 

Με την Γ6α/90/1.2.1991 απόφάση της Υπουργού Υγείας Πρό¬ 
νοιας και Κοινωνικών Ασφαλίσεων έχει χορηγηθεί στην Πετσάκη Καλ¬ 
λιόπη του Εμμανουήλ άδεια ασκήσεως επαγγέλματος Κοινωνικού Λει¬ 
τουργού. · 

Αθήνα, 1 Φεβρουάριου 1991 

Με εντολή Υπουργού 
Η Δ/ντρια 

ΧΡΥΣΟΥΛΑ ΣΟΚΟΛΗ 

• -♦ - 

Αριθ. Η/699 ; (10) 

Συμπλήρωση της αριθ. Η/5451/1987 απόφασης Υπουργού Εθνικής 
Παιδείας και Θρησκευμάτων^ 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρ. 15 του Ν.Δ. 65/1973 (ΦΕΚ 150Α), 

2. Την αριθ. ΔΛ7/2/2/4/31.12.1974 (ΦΕΚ 2Β’/1975) απόφαση 
του Πρωθυπουργού «Περί μεταβιβάσεως αρμοδιοτήτων εις τον Υπουρ¬ 
γόν Προεδρίας Κυβερνήσεως. 

3. Την ΔΙΟΔ/Φ.60/1/Α 4061/20.3.1984 (ΦΕΚ 155 Β’) από¬ 
φαση «Περί μεταφοράς αρμοδιοτήτων του Υπουργείου Προεδρίας της 
Κυβερνήσεως στα άλλα Υπουργεία», αποφασίζουμε: 

Στην παράγραφο 25 του άρθρου 1 της αριθ. Η/5451/1987 απόφα¬ 
σης του Υπουργού Εθνικής Παιδείας και Θρησκευμάτων «Καθορισμός 
αριθμού ημερών εκτός έδρας για εκτέλεση υπηρεσίας υπαλλήλων αρμο¬ 
διότητας του ΥΠΕΠΘ» (ΦΕΚ 510 Β), όπως τροποποιήθηκε και ισχύει, 
προστίθεται περίπτωση η, η οποία έχει ως ακολούθως: 

«η) για το διοικητικό προσωπικό του Τμήματος Μηχανικών Ορυκτών 
Πόρων του Πολυτεχνείου Κρήτης μέχρι τριάντα έξι (36) ημέρες συνο¬ 
λικά το χρόνο, χωρίς περιορισμό στον επιτρεπόμενο κατά μήνα αριθμό 
ημερών». ' 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Φεβρουάριου 1991 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

Αριθ. 1023/2/2 (11) 

Τροποποίηση της 1/1976 Αστυνομικής Διατάξεως, όπως τροποποιή¬ 
θηκε με άρθρο μόνο της 28/1982 ομοίας της τέως Α.Δ. Κέρκυρας 
και υπ’ αριθ. 12/1983 ομοίας της τέως Δ.Χ. Κέρκυρας «Περί μέ¬ 
τρων κοινής ησυχίας των πολιτών κ.λ.π. που διατηρήθηκαν σε ισχύ. 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 30. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ Δ/ΝΣΗΣ ΚΕΡΚΥΡΑΣ 
Έχοντας υπόψη τις διατάξεις: 

' 1. Του άρθρου 12 παρ. 4 και 62 παρ. 4 του Ν. 1481/84 «Περί Ορ¬ 
γανισμού Υπουργείου Δημόσιας Τάξης». 

2. Τα άρθρα 75 παρ. 4 και 86 παρ. 2 Π.Δ. 582/1984 «Περί Συστά- 
σεως Οργανώσεως και λειτουργίας των κεντρικών και περιφερειακών 
Υπηρεσιών του Υπουργείου Δημόσιας Τάξης». 

Αποβλέποντας στην προστασία και την εξασφάλιση της κοινής ησυ¬ 
χίας των πολιτών καθορίζουμε τα ακόλουθα: 

Άρθρο μόνο. 

1. Τροποποιούμε την παράγραφο 1 εδάφ. β του άρθρου 1 της υπ’ 
αριθ. 1/1976 Αστυνομικής Δ/ξεως όπως τροποποιήθηκε με άρθρο 
μόνο της υπ’ αριθ. 28/1982 ομοίας της τέως Α.Δ. Κερκύρας και την 
παράγραφο 1 εδάφιο β" του άρθρου 6 της υπ’ αριθ. 12/1983 ομοίας 
της τέως Δ/νσεως Χωρ/κής Κερκύρας «Περί μέτρων κοινής ησυχίας 
των πολιτών, που διατηρήθηκαν σε ισχύ και αντικαθίσταται ως εξής: 

α. Κατά την χειμερινή περίοδο από 15.30" μέχρι 17.30" και από 
22.00" μέχρι 07.30" ώρας. 

2. Η ισχύς της παρούσας άρχεται από της δημοσιεύσεώς της και 
ισχύει για όλη την περιφέρεια της Α.Δ. Κερκύρας. 

Η διάταξη αυτή να δημοσιευθεί στην Εφημερίδα της Κυβερνήσεως. 

Κέρκυρα, 25 Οκτωβρίου 1990 
Ο Διευθυντής 

Αστυν. Δ/ντής ΚΩΝ/ΝΟΣ ΦΙΛΙΠΠΑΚΟΠΟΥΛΟΣ 

-♦- 

Αριθ. ΑΑΟ/Φ. 101.22/574 (12) 

Μεταβίβαση αρμοδιοτήτων στο Γενικό Γράμματέα, στους Προϊσταμέ¬ 
νους Διευθύνσεων και Τμημάτων του Υπουργείου Αιγαίου και του 
δικαιώματος να υπογράφουν με «Εντολή Υπουργού». 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 29 του Ν. 1558/85 «Κυβέρνηση και Κυβερνητικά 
Όργανα». 

β) Του Π.Δ. 1/1986 (ΦΕΚ 1/Α/15.1.1986) «Καθορισμός αρμο¬ 
διοτήτων του Υπ. Αιγαίου». 

γ) Του Π.Δ. 359/1986 (ΦΕΚ 158/Α/15.10.86) «Οργανισμός 
Υπουργείου Αιγαίου». 

δ) Του Π.Δ. 195/1986 (ΦΕΚ 78/Α/18.6.86) «Οργάνωση, διάρ¬ 
θρωση και λειτουργία των υπηρεσιών Πολιτικής Σχεδίασης Έκτακτης 
Ανάγκης του Υπ. Αιγαίου». 

ε) Του άρθρου 20 του Ν. 1400/83 (ΦΕΚ 156/Α/24.10.1983) 
«Τροποποίηση και συμπλήρωση υπαλληλικού Κώδικα». 

' 2. Την αριθμ. 8555/27 Νοεμβρίου 1990 (ΦΕΚ 741/Β/ 
29.11.1990) κοινή απόφαση των Υπουργών Προεδρίας της Κυβέρνη¬ 
σης και Αιγαίου σχετικά με τις «Πράξεις και έγγραφα αρμοδιότητας του 
Υπουργείου Αιγαίου που εξαιρούνται από τους περιορισμούς της διάτα¬ 
ξης του άρθρου 81, παρ. 1 του Ν. 1892/90». 

3. Την ανάγκη εύρυθμης και αποδοτικής λειτουργίας των υπηρεσιών 
του Υπ. Αιγαίου, αποφασίζουμε: 

Άρθρο 1. 

Μεταβιβάζουμε στο Γενικό Γραμματέα του Υπουργείου Αιγαίου την 
άσκηση των παρακάτω αρμοδιοτήτων πέραν των αναφερόμενων στο 
άρθρο 25 του Ν. 1558/85: 

1. Την έκδοση αποφάσεων, εγκυκλίων, εγγράφων, γενικών και ειδι¬ 
κών οδηγιών αρμοδιότητας περισσοτέρων Προϊσταμένων Διευθύνσεων 
με σκοπό τον συντονισμό της κοινής δραστηριότητας αυτών και την 
αποτελεσματική υλοποίηση της Κυβερνητικής πολιτικής. 


2. Την έκδοση γενικών και ειδικών οδηγιών προς τις λοιπές υπηρε¬ 
σίες του χώρου ευθύνης του Υπουργείου Αιγαίου, εκτός εκείνων που 
εποπτεύονται από τα Υπουργεία Εθνικής Άμυνας και Δικαιοσύνης, σχε¬ 
τικά με την ενεργοποίησή τους και τον συντονισμό τους με Κυβερνητική 
πολιτική. 

3. Τον διορισμό Ειδικών Συμβούλων, Ειδικών Συνεργατών και με¬ 
τακλητών υπαλλήλων στο Γ ραφείο του Γ ενικού Γ ραμματέα του Υπουρ¬ 
γείου Αιγαίου. 

4. Την έγκριση προσλήψεων και τον διορισμό τακτικών (μονίμων) 
και με σχέση εργασίας Ιδιωτικού Δικαίου υπαλλήλων. 

5. Την κύρωση πινάκων επιτυχίας που καταρτίζονται με τη διαδικα¬ 
σία επιλογής και την εκδίκαση συστάσεων κατά των πινάκων αυτών. 

6. Την έγκριση μονιμοποίησης ή μη των υπαλλήλων. 

7. Την έγκριση μετακινήσεων των υπαλλήλων όλων των κατηγο¬ 
ριών, πλην των Ειδικών Συμβούλων, Ειδικών Συνεργατών και μετα¬ 
κλητών υπαλλήλων του Πολιτικού Γ ραφείου του Υπουργού Αιγαίου στο 
εσωτερικό και εξωτερικό για εκτέλεση υπηρεσίας για χρονικό διάστημα 
που ορίζεται με ειδική απόφαση του Υπουργού Αιγαίου. 

8. Την κύρωση των πινάκων προαγωγής των υπαλλήλων όλων των 
κατηγοριών, κλάδων και βαθμών. 

9. Την έγκριση διακοπής δρομολογίων πλοίων ακτοπλοϊκών γραμ¬ 
μών του Αιγαίου λόγω βλάβης, ή ζημίας, ή εκτέλεσης εργασιών μετα- 
σκευών, διαρρυθμίσεων και λοιπών εργασιών. 

10. Την έγκριση αντικατάσταση πλοίων εξυπηρέτησης των αγόνων 
γραμμών που μισθώνει το Υπ. Αιγαίου. 

11. Την έγκριση επιχορηγήσεων από τις πιστώσεις του τακτικού 
προϋπολογισμού του Υπ. Αιγαίου μέχρι του ποσού των δέκα εκατομμυ¬ 
ρίων μίας (10.000.001) δρχ. 

12. Τις αποφάσεις διαθεσιμότητας, αργίας, έκπτωσης και απόλυσης 
του πάσης φύσεως προσωπικού του Υπ. Αιγαίου πλην των Ειδικών 
Συμβούλων, Ειδικών Συνεργατών και μετακλητών υπαλλήλων του Πο¬ 
λιτικού Γραφείου του Υπουργού Αιγαίου. 

13. Τις αποφάσεις συγκρότησης Επιτροπών διαγωνισμού. 

14. Τον ορισμό εκπροσώπων του Υπ. Αιγαίου στα Διοικητικά, Διαι¬ 
τητικά Δικαστήρια. 

15. Τις πειθαρχικές αποφάσεις και πράξεις πειθαρχικής διαδικασίας 
που είναι αμεταβιβάστες από τον Νόμο. 

16. Τις αποφάσεις έγκρισης για να ακολουθηθεί η διαδικασία της 
απευθείας ανάθεσης (άρθρο 22 του Π.Δ/τος 173/90) και αποφάσεις 
απευθείας ανάθεσης καθώς και κάθε σχετική με το θέμα απόφαση σύμ¬ 
φωνα με τις διατάξεις της παρ. 20 του άρθρου 3 του Ν. 1797/1988 
για τις περιπτώσεις που η σχετική δαπάνη δεν υπερβαίνει το ποσό των 
10.000.000 δρχ. 

17. Αποφάσεις που αφορούν δαπάνες προμηθειών, εκτέλεση εργα¬ 
σιών προκηρύξεις δημόσιων διαγωνισμών κατακυρώσεις αποτελεσμά¬ 
των διαγωνισμών και συμβάσεις καθώς και κάθε σχετική με το θέμα 
απόφαση στις περιπτώσεις που η σχετική δαπάνη απαιτεί δημόσιο μειο¬ 
δοτικό διαγωνισμό και μέχρι του ποσού των δέκα εκατομμυρίων 
(10.000.000) δρχ. 

18. Αποφάσεις εγκρίσεως χρηματοδοτήσεων από το Πρόγραμμα 
Δημοσίων Επενδύσεων (Π.Δ.Ε.) και κατανομών μέχρι του ποσού των 
δέκα εκατομμυρίων δρχ. (10.000.000). 

19. Προτάσεις προς το Γ ενικό Λογιστήριο του Κράτους αυξομείωσης 
των πιστώσεων του προϋπολογισμού εξόδων του Υπουργείου συμπερι- 
λαμβανομένης και της περίπτωσης που ζητείται διάθεση πίστωσης από 
το αποθεματικό από του ποσού των δύο εκατομμυρίων μίας 
(2.000.001) δρχ. μέχρι του ποσού των τριάντα εκατομμυρίων 
(30.000.000) δρχ. 

20. Αποφάσεις για μεταβίβαση πιστώσεων στις Νομαρχίες με Επι¬ 
τροπικά Εντάλματα Πληρωμής από του ποσού του ενός εκατομμυρίου 
μιας (1,000.001) δρχ. μέχρι του ποσού των δέκα εκατομμυρίων 
(10.000.000) δρχ. 

21. Εντολές ανάληψης πιστώσεων από του ποσού των δύο εκατομ¬ 
μυρίων μίας (2.000.001) δρχ. και άνω. 

22. Αποφάσεις ορισμού ή αντικατάστασης υπολόγων χρηματικών 
Ενταλμάτων Προπληρωμής (Χ.Ε.Π.) από του ποσού του ενός εκατομ¬ 
μυρίου μίας (1.000.001) δρχ. και άνω. 

23. Εντολές προς τους υπολόγους για την καταβολή δαπανών από 
τα Χ.Ε.Π. που έχουν εκδοθεί στο όνομά τους από του ποσού του ενός 
εκατομμυρίου μίας (1.000.001) δρχ. και άνω. 

24. Έγκριση εκτύπωσης και προσδιορισμού αντιτύπων, βιβλιοδέτη- 

σης και οιανδήποτε τυπογραφικής εργασίας. 

25. Αποφάσεις τοποθέτησης Προϊσταμένων Διευθύνσεων, Τμημά¬ 
των (αυτοτελών και μη) και Γραφείων (αυτοτελών και μη). 

26. Αποφάσεις καθιέρωσης υπερωριακής απασχόλησης των μετα¬ 
κλητών υπαλλήλων των μονίμων και των με σχέση εργασίας Ιδιωτικού 
Δικαίου υπαλλήλων, εφ’ όσον έχουν δοθεί οι σχετικές εξουσιοδοτή¬ 
σεις. 

27. Τον ορισμό υπαλλήλων για τη συμμετοχή σε συνέδρια, συμβού¬ 
λια, επιτροπές και σεμινάρια. 

28. Την έγκριση προγραμμάτων επιμόρφωσης των υπαλλήλων. 

29. Την έγκριση κανονικών, άναρρωτικών και λοιπών αδειών καθώς 
και των αδειών άνευ αποδοχών των Γενικών Δ/ντών και των Προϊστα¬ 
μένων Διευθύνσεων. 

30. Τις προτάσεις άρσης φραγής εσωτερικού - εξωτερικού των τηλε¬ 
φωνικών συνδιαλέξεων του Υπουργείου Αιγαίου. 

31. Τις αποφάσεις,τοποθέτησης υπαλλήλων. 

32. Τις απαντήσεις σε αιτήματα, αναφορές, παράπονα ή καταγγελίες 
πολιτών κατά πράξεων ή παραλείψεων υπηρεσιακών οργάνων του 
Υπουργείου. 

33. Τις προτάσεις καθιέρωσης υπερωριακής απασχόλησης για το 
προσωπικό Ιδιωτικού Δικαίου προς το Υπουργείο Εργασίας. 

34. Την έγκριση ανάθεσης καθηκόντων σε υπαλλήλους για θέματα 
αρμοδιότητας άλλης Διεύθυνσης από εκείνη που είναι τοποθετημέ¬ 
νοι. 

35. Ερωτήματα προς το Υπηρεσιακό Συμβούλιο για θέματα υπαλλη¬ 
λικά, κατάστασης των υπαλλήλων οιανδήποτε κατηγορίας, Επιλογή 
Προϊσταμένων. 

Ερωτήματα προς το Πειθαρχικό Συμβούλιο για εξέταση πειθαρχι¬ 
κών αδικημάτων των υπαλλήλων. 

Άρθρο 2. 

Στο Γενικό Διευθυντή μεταβιβάζουμε τις παρακάτω αρμοδιότητες 
και το δικαίωμα να υπογράψει «Με Εντολή Υπουργού» για τα παρα¬ 
κάτω θέματα: 

1. Αποφάσεις έγκρισης απευθείας προμήθειας ειδών και υλικών ή 
απευθείας ανάθεσης εργασιών (άρθρο 22 του Π. Δ/τος 173/90) και 
κάθε σχετική με το θέμα απόφαση σύμφωνα με τις διατάξεις της παρ. 
20 του άρθρου 3 του Ν. 1797/88 για τις περιπτώσεις που η σχετική 
δαπάνη δεν υπερβαίνει το ποσό του ενός εκατομμυρίου δρχ. 
( 1 . 000 . 000 ). 

2. Αποφάσεις που αφορούν δαπάνες προμηθειών", εκτέλεσης εργα¬ 
σιών, προκηρύξεις δημοσίων διαγωνισμών, κατακυρώσεις αποτελεσμά¬ 
των διαγωνισμών και συμβάσεις και κάθε σχετική με το θέμα απόφαση 
στις περιπτώσεις που η σχετική δαπάνη απαιτεί δημόσιο μειοδοτικό δια¬ 
γωνισμό ή πρόχειρο διαγωνισμό ή απ’ ευθείας προμήθεια και μέχρι του 
ποσού του ενός εκατομμυρίου (1.000.000) δρχ. 

3. Προτάσεις προς το Γενικό Λογιστήριο του Κράτους αυξομείωσης 
πιστώσεων του προϋπολογισμού εξόδων του Υπουργείου συμπεριλαμ- 
βανομένης και της περίπτωσης που ζητείται διάθεση πίστωσης από το 
αποθεματικό από του ποσού των τριακοσίων χιλιάδων μίας (300.001) 
δρχ. μέχρι και του ποσού των δύο εκατομμυρίων (2.000.000) δρχ. 

4. Απαντήσεις σε αιτήματα, αναφορές, παράπονα ή καταγγελίες πο¬ 
λιτών κατά πράξεων ή παραλείψεων υπηρεσιακών οργάνων του Υπουρ¬ 
γείου. 

5. Αποφάσεις, εγκύκλιοι και έγγραφα αρμοδιότητας περισσοτέρων 
Διευθύνσεων. 

Άρθρο 3. 

Στους Προϊσταμένους των Δ/νσεων ή στους αναπληρωτές τους μετα¬ 
βιβάζουμε το δικαίωμα να υπογράφουν «Με Εντολή Υπουργού» για τα 
παρακάτω θέματα: 

1. Αλληλογραφία με Δ/νσεις του Υπουργείου ή φορέων του δημοσίου 
τομέα για τρέχοντα υπηρεσιακά θέματα. 

2. Έγκριση χορήγησης αντιγράφων από το τηρούμενο στη Διεύ¬ 
θυνση Αρχείο συμπεριλαμβανομένης και της έγκρισης γνωστοποίησης 
διοικητικών εγγράφων κατά το άρθρο 16 του Ν. 1599/86. 

3. Τα έγγραφα που απευθύνονται στα δικαστήρια και αναφέρονται σε 
ένδικα μέσα και έχουν ασκηθεί κατά πράξεων ή παραλείψεων της διοί¬ 
κησης αρμοδιότητας της οικείας Διεύθυνσης. 

4. Ερωτήματα στο Νομικό Σύμβουλο του Υπουργείου για θέματα 
αρμοδιότητας της οικείας Διεύθυνσης. 


5. Πράξεις για τη θέση εγγράφων στο Αρχείο για θέματα αρμοδιότη¬ 
τας περισσοτέρων Τμημάτων που ανήκουν στην οικεία Διεύθυνση. 

6. Αποφάσεις, εγκύκλιοι και έγγραφα αρμοδιότητας περισσοτέρων 
Προϊσταμένων της οικείας Διεύθυνσης. 

7. Μετακινήσεις υπαλλήλων, Προϊσταμένων Τμημάτων και Γρα¬ 
φείων της οικείας Διεύθυνσης. 

8. Τις πράξεις θεώρησης των καταστάσεων εκκαθάρισης όλων των 
δαπανών καθώς και τα σχετικά διαβιβαστικά και λοιπά έγγραφα μέχρι 
του ποσού των δύο (2) εκατομμυρίων (2.000.000) δρχ. για κάθε περί¬ 
πτωση. 

9. Έγγραφα και κάθε πράξη που αφορά θέματα για τα οποία έχει εκ- 
δοθεί απόφασή μας ή έχει δοθεί σχετική έγκρισή μας ή απόφαση, ή 
έγκριση του Γενικού Γραμματέα του Υπουργείου. 

10. Αποφάσεις για τη συγκρότηση επιτροπών εκκαθάρισης των αρ¬ 
χείων της οικείας Διεύθυνσης. 

- 11. Έγγραφα με τα οποία ανακοινώνονται ή κοινοποιούνται στους 
ενδιαφερομένους ή εκτελούνται Π. Δ/γματα και Υπουργικές αποφάσεις 
αρμοδιότητας της οικείας Διεύθυνσης.. 

12. Περιλήψεις αποφάσεων και πράξεων που δημοσιεύονται στον 
ημερήσιο ή περιοδικό τύπο για θέματα της οικείας Διεύθυνσης. 

Άρθρο 4. 

Ειδικώτερα στον Προϊστάμενο της Διεύθυνσης Διοικητικού Οικονομι¬ 
κού ή στο νόμιμο αναπληρωτή του, μεταβιβάζουμε το δικαίωμα να υπο¬ 
γράφει «Με Εντολή Υπουργού» για τα παρακάτω θέματα: 

1. Ερωτήματα προς τα καθ’ ύλην αρμόδια Υπουργεία και φορείς του 
Δημοσίου για θέματα υπηρεσιακής κατάστασης όλων των υπαλλήλων 
με οποιαδήποτε σχέση εργασίας. 

2. Αποφάσεις έγκρισης για απευθείας προμήθεια, ή απευθείας ανά¬ 
θεση εκτέλεση εργασιών/ υπογραφή των σχετικών συμβάσεων, καθώς 
και κάθε σχετική με το θέμα απόφαση, για τις περιπτώσεις που η σχε¬ 
τική δαπάνη φθάνει μέχρι του ποσού των τριακοσίων χιλιάδων 
(300.000) δρχ. 

3. Αποφάσεις ορισμού και αντικατάστασης υπολόγων ΧΕΠ ανεξαρ¬ 
τήτως ποσού. 

4. Εντολές προς τους υπολόγους για την πληρωμή δαπανών από τα 
Χρηματικά Εντάλματα Προπληρωμής μέχρι του ποσού των δύο (2) 
εκατομμυρίων για κάθε περίπτωση. 

5. Προτάσεις στο Γενικό Λογιστήριο του Κράτους για αυξομείωση 
των πιστώσεων του τακτικού προϋπολογισμού μέχρι του ποσού των 
τριακοσίων χιλιάδων (300.000) για κάθε περίπτωση συμπεριλαμβανο- 
μένης και της περίπτωσης διάθεσης πίστωσης από το αποθεματικό. 

6. Αποφάσεις για μεταβίβαση πιστώσεων στις Νομαρχίες με επιτρο¬ 
πικά εντάλματα πληρωμής μέχρι του ποσού των· δύο (2) εκατομμυρίων 
για κάθε περίπτωση. 

7. Ορισμός υπολόγου - διαχειριστή υλικού (αναλωσίμου και μη). 

8. Αποφάσεις ορισμού μελών επιτροπής παραλαβής υλικών, καυσί¬ 
μων και εργασιών. 

9. Προτάσεις μεταφοράς πίστωσης σε φορείς άλλων Υπουργείων, κα¬ 
θώς και αναλήψεις πιστώσεων ανεξαρτήτου ποσού. 

10. Προτάσεις - έγγραφα προς το Γενικό Λογιστήριο του Κράτους 
για έγγραφα και αυξομείωση προβλέψεων θέσεων προσωπικού. 

11. Διαπιστωτικές πράξεις και διαδικαστικές ενέργειες απόλυσης 
λόγω 35ετίας ή ορίου ηλικίας, ή θανάτου ή έκπτωση όλων των μονίμων 
υπαλλήλων και διαπιστωτικές πράξεις λύσης εργασιακής σχέσης λόγω 
ορίου ηλικίας προσωπικού με σχέση εργασίας Ιδιωτικού Δικαίου. 

12. Πράξεις προαγωγής των μονίμων υπαλλήλων. 

13. Βεβαιώσεις για την πραγματοποίηση υπερωριακής εργασίας 
των υπαλλήλων εκτός των βεβαιώσεων που εξουσιοδοτούνται άλλα όρ¬ 
γανα. 

14. Πράξεις μονιμοποίησης των υπαλλήλων (δοκίμων και με σχέση 
εργασίας Ιδιωτικού Δικαίου). 

15. Ανακοινώσεις αποφάσεων διορισμού και έγγραφα κοινοποίησης 
καταστάσεων του άρθρου 8 του Ν. 1586/86. 

16. Εντολές προς την Τράπεζα της Ελλάδος, για την έκδοση επιτα¬ 
γών ή εντολών σε συνάλλαγμα. 

17. Εξουσιοδοτήσεις προς το Ταμείο Πρακαταθηκών και Δανείων 
για την εξόφληση ή είσπραξη χρηματικών ενταλμάτων που έχουν εκδο- 
θεί και εξοφλούνται μέσω του Ταμείου Παρακαταθηκών και Δανείων. 

18. Αποφάσεις χορήγησης κανονικών με αποδοχές ή χωρίς αποδο¬ 
χές, κυήσεως και λοχείας στους υπαλλήλους πλην των Προϊσταμένων 

(Δ/νσεων, Τμημάτων και Γραφείων). 

19. Αποφάσεις χορήγησης αναρρωτικών αδειών των υπαλλήλων 
όλων των κατηγοριών πλην των Προϊσταμένων, παραπομπής των 
υπαλλήλων για υγειονομική εξέταση στις ανάλογες επιτροπές. 

20. Απαντήσεις σε αιτήματα υπαλλήλου σχετικά με την υπηρεσιακή 
τους κατάσταση. 

21. Τα διαδικαστικά έγγραφα που απαιτούνται για την αποστολή 
υπαλλήλων στο εξωτερικό, για εκτέλεση υπηρεσίας. 

22. Τα διαδικαστικά έγγραφα πλην των παραπεμπτικών και της 
απόφασης σχετικά με θέση σε διαθεσιμότητα και αργία υπαλλήλων. 

23. Τα διαδικαστικά έγγραφα πλην της απόφασης σχετικά με απο¬ 
νομή ηθικών αμοιβών και βραβεύσεων των υπαλλήλων. 

24. θέματα έκδοσης ή θεώρησης διαβατηρίων των υπαλλήλων. 

Άρθρο 5. 

Ειδικώτερα στον Προϊστάμενο της Δ/νσης Πολιτικής Σχεδίασης 
Εκτάκτου Ανάγκης ή στο νόμιμο αναπληρωτή του μεταβιβάζουμε το 
δικαίωμα να υπογράφει «Με Εντολή Υπουργού» για τα παρακάτω θέ¬ 
ματα: 

1. Προπαρασκευαστικά, υπομνηστικά και διαβιβαστικά έγγραφα 
που αναφέρονται σε θέματα εξουσιοδότησης υπαλλήλων για το χειρισμό 
Διαβαθμισμένου Υλικού, καθώς και τις σχετικές αποφάσεις εξουσιοδό¬ 
τησης, εφόσον συντρέχουν οι απαιτούμενες προϋποθέσεις από τους Κα¬ 
νονισμούς Ασφάλειας. 

2. Έγγραφα που αναφέρονται σε θέματα ΠΣΕΑ, για τα οποία απαι¬ 
τείται η συνεργασία και άλλων δημοσίων πολιτικών ή στρατιωτικών 
υπηρεσιών. 

3. Αποφάσεις και έγγραφα που αναφέρονται στην οργάνωση των 
Τμημάτων ΠΣΕΑ των Νομαρχιών και Επαρχείων του χώρου ευθύνης 
του Υπουργείου. 

Άρθρο 6. 

Στους Προϊσταμένους Τμημάτων ή στους νόμιμους αναπληρωτές 
τους, μέσα στα πλαίσια των καθ’ ύλην αρμοδιοτήτων τους μεταβιβά¬ 
ζουμε το δικαίωμα υπογραφής «Με εντολή Υπουργού» για τα παρα¬ 
κάτω θέματα: 

•1. Προπαρασκευαστικά, υπομνηστικά και γενικότερα όλα τα διαδι¬ 
καστικά έγγραφα οιονδήποτε περιεχομένου, περιλαμβανόμενου και 
εκείνων με τα οποία ζητούνται ή περιέχονται πληροφορίες ή ανακοινώ¬ 
σεις Πράξεις της Διοίκησης. 

2. Απαντήσεις σε αιτήματα πολιτών ή φορέων του ευρύτερου Δημό¬ 

σιου Τομέα, των ΝΠΙΔ κλπ για θέματα αρμοδιότητας του οικείου Τμή¬ 
ματος. ι ·'· 

3. Πράξεις με τις· οποίες τίθενται· έγγραφα στο αρχείο. 

4. Αλληλογραφία με φορείς του Δημόσιου Τομέα για τρέχοντα υπη¬ 
ρεσιακά θέματα. 1 

5. Εγκρίσεις χορήγησης αντιγράφων από το τηρούμενο αρχείο, συ- 
μπεριλαμβανομένης και της έγκρισης γνωστοποίησης διοικητικών εγ¬ 
γράφων κατά το άρθρο 16 του Ν. 1599/86. 

6. Βεβαιώσεις και πιστοποιητικά για κάθε νόμιμη χρήση, σε θέματα, 
που σύμφωνα με τις κείμενες κάθε φορά διατάξεις, είναι δυνατόν να βε¬ 
βαιωθούν από τα στοιχεία που τηρούνται στην υπηρεσία, εκτός για τις 
περιπτώσεις για τις οποίες ειδικά εξουσιοδοτούνται, με την απόφαση 
αυτή, άλλα υπηρεσιακά όργανα. 

Άρθρο 7. 

Ειδικώτερα και πέραν των αναφερόμενων στο άρθρο 7 της παρούσας 
απόφασης, μεταβιβάζουμε το δικαίωμα να υπογράφουν «Με Εντολή 
Υπουργού» οι παρακάτω Προϊστάμενοι και οι νόμιμοι αναπληρωτές 
τους, τα εξής: 

Α. Προϊστάμενος Τμήματος Προσωπικού και Διοικητικής Οργάνω- 
σης: < 

1. Απαντήσεις σε αιτήματα υπαλλήλων, σχετικά με την υπηρεσιακή 
τους κατάσταση. 

2. Αποφάσεις ένταξης, αλλαγής κλιμακίου, χορήγησης χρονοεπιδό- 
ματος και λοιπών επιδομάτων των μονίμων υπαλλήλων. 

3. Αποφάσεις χορήγησης επιδόματος τριετιών και λοιπών επιδομά¬ 
των των υπαλλήλων με σχέση εργασίας Ιδιωτικού Δικαίου. 

4. Πιστοποιητικά ή βεβαιώσεις για την υπηρεσιακή ή μισθολογική 
κατάσταση των υπαλλήλων. 

5. Βεβαιώσεις για την πραγματοποίηση υπερωριακής εργασίας των 


υπαλλήλων εκτός των βεβαιώσεων για τις οποίες εξουσιοδοτούνται 
άλλα όργανα. 

6. Έγγραφα ανακοινώσεων διορισμών ή προσλήψεων. 

7. Διαπιστωτικές πράξεις αλλαγής ονόματος ή επωνύμων. 

8. Θεωρήσεις βιβλιαρίων νοσηλείας των υπαλλήλων και των μελών 
της οικογένειας των, καθώς και κάθε σχετικό μ’ αυτά έγγραφο. 

9. Εντολές δημοσίευσης στην Εφημερίδα της Κυβέρνησης αποφά¬ 
σεων, πράξεων κλπ. 

10. Έγγραφα κοινοποίησης καταστάσεων του άρθρου 8 του Ν. 
1586/86. 

11. Αποφάσεις χορήγησης κανονικών αδειών με ή χωρίς αποδοχές 
στους υπαλλήλους με οιαδήποτε σχέσης εργασίας, πλην των Προϊστα¬ 
μένων. 

12. Αποφάσεις χορήγησης αναρρωτικώ αδειών, ή κύησης ή λοχείας 
στους υπαλλήλους με οιαδήποτε σχέση εργασίας. 

13. Τα έγγραφα παραπομπής των υπαλλήλων για υγειονομική εξέ¬ 
ταση, καθώς και αποφάσεις δικαιολόγησης της αποχής από τα υπηρε¬ 
σιακά καθήκοντα για λόγους ασθένειας με αποδοχές ή χωρίς αποδοχές 
των υπαλλήλων με οιαδήποτε σχέση εργασίας. 

14. Αποφάσεις περικοπής αποδοχών για συμμετοχή σε απεργία ή 
αδικαιολόγητη αποχή από την εκτέλεση των καθηκόντων των υπαλλή¬ 
λων με οιαδήποτε σχέση. 

Β. Προϊστάμενος Τμήματος Οικονομικής Διοίκησης και Προμη¬ 
θειών: 

1. Εντολές προς την Τράπεζα της Ελλάδας για την έκδοση επιταγών 
ή εντολών σε συνάλλαγμα. 

2. Εξουσιοδοτήσεις προς το Ταμείο πληρωμών για εξόφληση ή εί¬ 
σπραξη χρηματικών ενταλμάτων. 

3. Εξουσιοδοτήσεις προς το Ταμείο Παρακαταθηκών και Δανείων 
για την εξόφληση ή είσπραξη χρηματικών ενταλμάτων, που έχουν εκδο- 
θεί και εξοφλούνται μέσω του Ταμείου Παρακαταθηκών και Δανείων. 

4. Έγγραφα με τα οποία αναζητούνται από τα Ασφαλιστικά Ταμεία 
των υπαλλήλων κρατήσεις αποδοχών και εισφορές που έχουν καταβλη¬ 
θεί αχρεωστήτως. 

5. Βεβαιώσεις αποδοχών όλων των κατηγοριών προσωπικού για φο¬ 
ρολογική ή κάθε άλλη νόμιμη χρήση. 

6. Αποφάσεις και εντολές, που αφορούν δαπάνες, εγκρίσεις, αναλή¬ 
ψεις πιστώσεων μέχρι του ποσού των τριακοσίων χιλιάδων (300.000) 
δρχ. για κάθε περίπτωση. 

7. Εντολές προς τους υπολόγους για την καταβολή δαπάνης από τα 
χρηματικά εντάλματα προπληρωμής που έχουν εκδοθεί στο όνομά τους 
μέχρι του ποσού των τριακοσίων χιλιάδων (300.000) δρχ. για κάθε πε¬ 
ρίπτωση. 

8. Πράξεις θεώρησης των καταστάσεων εκκαθάρισης όλων των δα¬ 
πανών, καθώς και τα σχετικά διαβιβαστικά και λοιπά έγγραφα μέχρι 
του ποσού των τριακοσίων χιλιάδων (300.000) δρχ. για κάθε περί¬ 
πτωση. 

9. Αιτήματα προς το Γ.Λ.Κ. για την αύξηση του διαθέσιμου ποσο¬ 
στού πιστώσεων από το τακτικό προϋπολογισμό. 

10. Έγγραφα στο Γ.Λ.Κ για αυξομείωση προβλέψεων θέσεων προ¬ 
σωπικού μέχρι του ποσού των τριακοσίων χιλιάδων (300.000) δρχ. 

Γ. Προϊστάμενος Τμήματος Γραμματείας: 

1. Την επικύρωση αντιγράφων των εισερχομένων και εξερχομένων 
εγγράφων. 

2. Τα έγγραφα που είναι απαραίτητα για την διακίνηση και την διεκ¬ 
περαίωση της αλληλογραφίας της Υπηρεσίας. 

3. Τη θεώρηση του γνησίου της υπογραφής όλων των υπαλλήλων. 

4. Τις επικυρώσεις αντιγράφων και φωτοαντιγράφων εγγράφων από 
τα «εις χείρας» των ενδιαφερομένων υπαλλήλων «πρωτοτύπων», καθώς 
και την επικύρωση αντιγράφων «εις χείρας» ιδιωτών «πρωτοτύπων» για 
υπηρεσιακή χρήση. 

5. Εντολές χορήγησης στους υπαλλήλους αναλωσίμων υλικών. 

Δ. Προϊστάμενος Τμήματος Τουρισμού και Μεταφορών: 

1. Την έγκριση ακινησιών, κατόπιν προέγκριση από Υ.Ε.Π., για επι¬ 
θεώρηση εμπορικών πλοίων και μετά από γνώμη του αρμόδιου Λιμε¬ 
ναρχείου. 

2. Την έγκριση τροποποιήσεων δρομολογίων περιορισμένης χρονι¬ 
κής διάρκειας (μέχρι 3 ημέρες) και μετά από γνώμη του αρμόδιου λιμε¬ 
ναρχείου. 

3. Κοινοποίηση των αποφάσεων μίσθωσης άγονων (ακτοπλοϊκών 

και ταχυδρομικών) γραμμών, 

4. Κοινοποίηση των αποφάσεων προκήρυξης δημόσιων μειοδοτικών 
διαγωνισμών μίσθωσης αγόνων γραμμών στον τύπο, όπως προβλέπε- 
ται από τις κείμενες διατάξεις. 

5. Τα διαβιβαστικά έγγραφα για έκδοση χρηματικών ενταλμάτων 
πληρωμής. 

5. Τα διαβιβαστικά έγγραφα παροχής οδηγιών προς πλοιοκτήτες μι¬ 
σθωμένων πλοίων για την σύμφωνα με τις ισχύόυσες διατάξεις σωστή 
εκτέλεση των υποχρεώσεών τους. 

7. Τον έλεγχο υποχρεώσεων πλοιοκτητών που απορρέουν από τις 
χορηγηθείσες σ’ αυτούς άδειες σκοπιμότητας. 

8. Την παροχή πληροφοριών, στατιστικών και άλλων στοιχείων, κα¬ 
θώς και διατάξεων που σχετίζονται με τις αρμοδιότητες του Τμήματος. 

Ε. Προϊστάμενος Τμήματος Πολιτιστικής Ανάπτυξης: 

1. Την έκδοση πράξεων θεώρησης των τοπογραφικών διαγραμμά¬ 
των που συνοδεύουν αποφάσεις διατήρησης διατηρητέων κτιρίων, 

2. Την έκδοση πράξεων θεώρησης των τοπογραφικών διαγραμμά¬ 
των που απαιτούνται για τη σύνταξη των αιτιολογικών εκθέσεων. 

Άρθρο 8. 

1. Αν δεν υπάρχει ο Γενικός Γραμματέας ή κωλύεται ή απουσιάζει όι 
αρμοδιότητες του ασκούνται από τον Τπουργό ή το νόμιμο αναπληρωτή 
του όταν ορισθεί. 

2. Αν κωλύεται ή απουσιάζει ο Γενικός Διευθυντής, οι.αρμοδιότητές 
του ασκούνται από τον Γενικό. Γραμματέα. 

3. Αν κωλύεται ή απουσιάζει ο Προϊστάμενος της Δ/νσης και ο νόμι¬ 
μος αναπληρωτής του, οι αρμοδιότητες του ασκούνται από τον καθ’ 
ύλην αρμόδιο Προϊστάμενο Τμήματος, εφ’ όσον προβλέπονται στη πα¬ 
ρούσα απόφαση. 

4. Αν κωλύεται ή απουσιάζει ο Προϊστάμενος Τμήματος και ο νόμι¬ 
μος αναπληρωτής του οι αρμοδιότητές του ασκούνται από τον Προϊστά¬ 
μενο τής Δ/νσης, 

5. Η κατά τα προηγούμενα άρθρα μεταβίβαση δικαιώματος υπογρα¬ 
φής «Με Εντολή Υπουργού» στους Προϊσταμένους Δ/νσεων,.Τμημάτων 
ισχύει και για τους νόμιμους αναπληρωτές τους. 

6. Το αρμόδιο ιεραρχικά όργανο μπορεί, κατά την κρίση του, να ζητά 
από το αρμόδιο κατώτερο ιεραρχικά όργανο να του προσκομίζει για 
υπογραφή έγγραφα, αποφάσεις κλπ. αν αυτό επιβάλλεται από ειδικούς 
λόγους και εφ’ όσον αυτό δεν αντίκειται στις περιοριστικές διατάξεις της ■ 
παρ. 1 του άρθρου 81 του Ν. 1892/90. 

7. Όσες φορές λόγω της φύσης ή της σοβαρότητας του εγγράφου ή 

της απόφασης κλπ οι κατά τα προηγούμενα άρθρα εξουσιοδοτούμενοι να 
υπογράφουν «Με Εντολή Υπουργού» θεωρούν ενδεδειγμένη την υπο¬ 
γραφή από τα ανωτέρω όργανα, το σχετικό έγγραφο ή απόφαση κλπ 
μπορεί να υπογράφεται από το ανώτερο όργανο και εφ’ όσον αυτό δεν 
αντίκειται στις περιοριστικές διατάξεις της παρ. 1 του άρθρου 81 του Ν. 
1892/90. . 

8. Σε περίπτωση που το εξουσιοδοτημένο για την υπογραφή όργανο 
διαφωνεί, η αρμοδιότητα στην οποία αφορά η διαφωνία θα ασκείται 
κατά σειρά από το ιεραρχικά ανώτερο όργανο και δεν θα ισχύει στη συ¬ 
γκεκριμένη περίπτωση η παρούσα εξουσιοδότηση με την προϋπόθεση 
ότι αυτό δεν αντίκειται στις περιοριστικές διατάξεις της παρ.' 1 του άρ¬ 
θρου 81 του Ν. 1892/90. 

Άρθρο 9, 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβέρνησης. 

Με την δημοσίευση της παρούσας απόφασης καταργείται κάθε'προη- 
γούμενη σχετική. 

Η απόφαση αυτή να δημοσιευθεί στην Εφημερίδα της Κυβερνήσεως. 
Μυτιλήνη, 30 Ιανουάριου 1991 

Ο ΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 


Αριθ. 889 - (13) 

Μεταβίβαση οικοπέδου στον Δήμο Ν. Μενεμένης Ν. Θεσσαλονίκης και 
σημείωση μεταβολής στα κτημ. στοιχεία. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του του Β.Δ/τος 709/70 «περί καθορισμού των δια- 
τηρουμένων υπέρ του Υπουργού και των περιφερειακών αρχών διανο- 
μαρχιακού επιπέδου του Υπουργείου Γεωργίας αρμοδιοτήτων κατά την 
παρ. 1 του άρθρου 1 του Ν.Δ. 532/70». 

2. Τις διατάξεις του άρθρου 164 του Αγροτ. Κώδικα, του άρθρου 6 
του Ν. 994/79 και του άρθρου 5 του Ν.Δ. 3958/59. 

3. το 634/15.2.90 έγγραφο του Δήμου Μενεμένης με το οποίο ζητά 
την παραχώρηση του 283 οικοπέδου για την εφαρμογή του ρυμοτομι¬ 
κού σχεδίου (διάνοιξη δρόμου). 

4. Τα κυρωμένα κτηματολογικά στοιχεία της Ο.Δ. 1959 Συν/σμού 
Ν. Μενεμένης. 

5. Τα έγγραφα με αριθμούς α) 2737/26.4.90 της ΙΣΤ’ Εφορείας 
Προϊστορικών και Κλασσικών Αρχαιοτήτων που δεν έχει αντίρρηση για 
την παραχώρηση του 283 οικοπέδου του συν/σμού. 

β) Φ. 9.1/3605/27.4.90 του Ελληνικού Οργανισμού Τουρισμού ο 
οποίος δεν έχει αντίρρηση για την παραχώρηση του εν λόγω οικοπέδου 
για τη διάνοιξη της οδού Σοφοκλέους. 

γ) 1885/30.4.90 της Δ/νσης Περιβάλλοντος & Χωροταξίας η 
οποία συμφωνεί από πολεοδομικής άποψης για την συγκεκριμένη παρα- 
χώρηση. ' ' 

6. Το 6/1990 πρακτικό του Νομαρχικαού Συμβουλίου που συναινεί 
για την παραχώρηση του 283 οικοπέδου έκτασης 207 τ.μ. στο Νομικό 
Πρόσωπο του Δήμου Ν. Μενεμένης, αποφασίζουμε: 

Μεταβιβάζουμε κατά πλήρη νομή και κυριότητα στο Νομικό Πρό¬ 
σωπο του Δήμου Μενεμένης το 283 οικόπεδο έκτασης 207 τ.μ. του 
Συν/σμού για την διάνοιξη της οδού Σοφοκλέους σύμφωνα με το ρυμο¬ 
τομικό σχέδιο βάσει του άρθορυ 164 του Αγροτ. Κώδικα και του άρ¬ 
θρου 6 του Ν. 994/79. 

Στο οικόπεδο αυτό ο Δήμος αποκτά τη νομή και' κυριότητα χωρίς 
καμμία καταβολή τιμήματος ή άλλης αποζημιώσεως. ·, · - 

Η απόφαση αυτή έχει θέση οριστικού τίτλου κυριότητος και μεταγρά¬ 
φεται ατελώς στα βιβλία μεταγραφών του Υποθηκοφυλακείου . Θεσ/ 
νίκης με την φροντίδα του Δήμου, αφού προηγουμένως δημσοιευθεί 
στην Εφημερίδα της Κυγέρνησης. 

Η μεταβίβαση αυτή γίνεται με τον όρο α) της ανάκλησης σε περί¬ 
πτωση μη πραγματοποίησης σε τακτό χρονικό-διάστημα του σκοπού 
για τον οποίο γίνεται η παραχώρηση. 

β) της μη εκποίησης. . 

Μετά από τα παραπάνω σημειώνουμε και τη μεταβολή στα κτηματο¬ 
λογικά στοιχεία της Ο.Δ. 1959 συν/σμού Μενεμένης και γράφουμε το 
283 οικόπεδο έκτασης 207 τ.μ. στο Νομικό Πρόσωπο του Δήμου Μενε¬ 
μένης για την διάνοιξη του δρόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 25 Ιανουάριού 1991 

Ο Νομάρχης κ.α.α. 

ΝΙΚ. ΠΑΡΙΤΣΗΣ 

- ♦- 

Αριθ. 16343/90 (14) 

Συγκρότηση Διοικητικής Επιτροπής Στρατιωτικών Επιτάξεων στο Ν. 

Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 

Με την 16343/90 απόφασή μας συγκροτήθηκε η Διοικητική Επι¬ 
τροπή Στρατιωτικών Επιτάξεων Νομού Λασιθίου για το έτος 1991 
αποτελούμενη από τα παρακάτω μέλη: 

α) Τακτικά Μέλη: " .. 

1. Ζαχαρία Λαντζουράκη, Πρωτόδικη. 

2. Μαρία Ανδρέου, Πρωτόδικη. 

3. Ησαΐα Νικόλαο, Λ/γό ΠΖ της ΣΕΑΠ. 

4. Τσικαλάκη Εμμανουήλ, Λ/γό (ΠΖ) του Τ.Ε Αγ., Νικολάου. 

5. Γεώργιο Γοραντωνάκη Οικον, Έφορο Αγίου Νικολάου. 

β) Αναπληρωματικά Μέλη: 

1. Ελευθερία Πάρλα, Πρωτόδικη. 

2. Αγάπη Τζουλιαδάκη έμμισθο πάρεδρο Πρωτοδ. Λασιθίου. 

3. Ιωάννη Πετρά - Ταγ/ρχη (ΠΖ) της ΣΕΑΠ. 

4. Βασίλειο Σουσούρα Λ/γό (Σ) του ΣΓ Αγ. Νικολάου. 

5. Νικόλαο Χρηστάκη, υπάλληλο ΠΕ Φοροτεχνικών της Οικον. 
Εφορίας Αγίου Νικολάου. 

Η θητεία των μελών της Διοικητικής Επιτροπής Στρατιωτικών Επι¬ 
τάξεων λήγει την 31.12.1991. 

Καθήκοντα Προέδρου θα εκτελεί ο αρχαιότερος των Πρωτοδικών. 
Γραμματέα της Επιτροπής ορίζουμε τον Σωτήριο Χανιωτάκη υπάλληλο 
Δ/νσης Εσωτερικών κλάδου ΠΕ, αναπληρούμενο από την Ελευθερία 
Γερωνυμάκη υπάλληλο της ίδιας Υπηρεσίας με βαθμό ΠΕ/Α. 

' Ο Νομάρχης 
ΕΜΜ. ΠΑΠΑΧΑΤΖΑΚΗΣ 

- +- 

Αριθ. 228 3 (15) 

Υπαγωγή του προσωπικού του Πνευματικού Κέντρου Δήμου Μοσχάτου 
στις διατάξεις του Α' μέρους του. Ν. 1188/81. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1) Τις διατάξεις του άρθ. 3 Ν. 1188/81. 

2) Την αριθ. 45/90 απόφαση του Διοικητικού Συμβουλίου του Πνευ¬ 
ματικού Κέντρου Δήμου Μοσχάτου και την επ’ αυτής 163/90 απόφαση 
του Δημοτικού Συμβουλίου Μοσχάτου που αφορούν την υπαγωγή του 
προσωπικού του παραπάνω νομικού προσώπου στις διατάξεις του Α' μέ¬ 
ρους του Ν. 1188/81. 

3) Τη σύμφωνη γνωμοδότηση του Υπηρεσιακού Συμβουλίου προσω¬ 
πικού ΟΤΑ που διατυπώθηκε στο 7/90 πρακτικό του, αποφασί¬ 
ζουμε: 

Εγκρίνουμε την αριθ. 45/90 απόφαση του Διοικητικού Συμβουλίου 
του Πνευματικού Κέντρου Δήμου Μοσχάτου και την επ’ αυτής 163/90 
απόφαση του Δημοτικού Συμβουλίου Μοσχάτου που αφορούν την υπα¬ 
γωγή του προσωπικού του παραπάνω νομικού προσώπου στις διατάξεις 
του Α' μέρους του Ν. 1188/81 όπως ειδικότερα φαίνεται στην από¬ 
φαση. 


Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 1 Φεβρουάριου 1991 

Ο Νομάρχης 
ΓΙΑΝ. ΓΥΦΤΟΥΛΑΣ 

- ♦ -- 

ΔΙΟΡΘΩΣΕΙΣ ΣΦΑΛΜΑΤΩΝ 

( 16 ) 

Στην αριθ. Α8/2058/90 απόφαση Υπουργ. Υγείας, Πρόνοιας και 
Κοιν. Ασφαλίσεων περί καθορισμού των προϋποθέσεων λήψης, κατερ¬ 
γασίας, συντήρησης και διάθεσης του αίματος και των παραγώγων του 
που δημοσιεύθηκε στο ΦΕΚ 35/28.1.1991 (τ. Β’) επιφέρονται οι πιο 
κάτω διορθώσεις. 

1) Στο άρθρο 2 και στην περίπτωση II Απαγόρευση ή αντένδειξη αι¬ 
μοληψίας αντί της λανθασμένης λέξεως «Παθήσεις» στη σωστή «Περι¬ 
πτώσεις». . 

2) Αντί της λανθασμένης λέξεως «Κυκλοφοριακού» στη σωστή «κυ¬ 
κλοφορικού». 

3) Στην παράγραφο στ’ από τη λανθασμένη φράση «Άτομα σε» στη 
σωστή «Άτομα με». 

, 4) Στην παράγραφο ζ' από την λανθασμένη φράση «Άτομα σε» στη 
σωστή «Άτομα με». 

5) Στο άρθρο 3 στη Β' περίπτωση από τη λανθασμένη λέξη «Β' Αιμο- 
πεταλιοασφαίρεση» στη σωστή «Β' Αιμοπεταλιοαφαίρεση». 

(Από το Εθνικό Τυπογραφείο) 

- ♦ - 

(17) 

Στο ΦΕΚ 412/5/7/90/τ. Β' και στη σελίδα 5612 στο οποίο δημο¬ 
σιεύτηκε η αριθ. Β3/2527/90 υπουργική απόφαση για κοστολόγηση 
πανεπιστημιακών συγγραμμάτων γίνεται η παρακάτω διόρθωση, που 
αφορά το σύγγραμμα «Η.Υ στις βιολογικές επιστήμες του Παππά αντί 
του λανθασμένου «Εκδόσεις ΟυΤΕΝΒΕΚΟ» στο σωστό: ΕΚΔΟΣΕΙΣ Κ. 
ΠΑΠΠΑΣ 

Κ. Παππάς Η.Υ στις Βιολογικές Επιστήμες «Τμήμα Ιατρικής του 
Α.Π.Θ Τιμή 2.500 δρχ. 

(Από το ΥΠΕΠΘ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




